KYK: Schweizer-juffrou praat: 'My naam is geskop en verder geskop' | Netwerk24
15 Januarie 2019 14:39
Die geskorste onderwyseres van die Laerskool Schweizer-Reneke het Dinsdag 'n verklaring oor die rasseherrie by die skool afgelê.
Dit is wat jy nou moet weet na afloop van die nuuskonferensie van Solidariteit.
1. Solidariteit het aangekondig dat hy die week 'n dringende aansoek voor die hof gaan bring om Elana Barkhuizen se skorsing op te hef.
2. Solidariteit oorweeg ook siviele eise teen die LUR van onderwys en sportontwikkeling in Noordwes, Sello Lehari, asook die onderwysdepartement omdat hy meen dat die skorsing onwettig is.
3. Solidariteit sê Barkhuizen was "'n lam wat op die altaar" deur 'n boendoehof geslag is. Sy het niks verkeerd gedoen nie.
4. Barkhuizen was by tye te emosioneel om uit haar verklaring voor te lees. Sy het herhaaldelik gesê: "Ek is 'n goeie onderwyser." Sy wil voortgaan met die saak om te sorg dat dit nooit weer met 'n ander onderwyser gebeur nie.
5. Solidariteit sê die realiteit is dat Tswana-kinders in Noordwes, wat nie 'n woord Afrikaans of Engels kan verstaan nie, in Afrikaanse skole geplaas word en nou moet onderwysers oplossings vind.
'Geslagte lam op altaar'
Juffrou se verklaring
Meer oor: Solidariteit | Laerskool Schweizer-Reneke | Elana Barkhuizen | Schweizer-Reneke | Rasherrie